Sonar (festivalis)
Sonar (isp. Sónar) - kasmetinis progresyvios muzikos bei vaizdo festivalis, vykstantis Barselonoje (Ispanija). Sonar tęsiasi tris dienas ir naktis, o prasideda dažniausiai birželio trečios savaitės ketvirtadienį. Festivalio metu žiūrovai ir klausytojai gali pamatyti naujus perspektyvius muzikos atlikėjus. Sonar taip pat yra reikšminga judrios publikos, populiarių atlikėjų ir didelę įtaką turinčių muzikos ir šiuolaikinių menų profesionalų susitikimo vieta.